

ที่ นม ๙๐๒๐๑/ว๔๔๑ ที่ทำการองค์การบริหารส่วนตำบลท่าจะหลุง

อำเภอโชคชัย จังหวัดนครราชสีมา ๓๐๑๙๐

## ๒๓ พฤษภาคม ๒๕๕๖

## เรื่อง ขอความอนุเคราะห์ประชาสัมพันธ์การรับเบี้ยยังชีพ ประจำเดือนมิถุนายน ๒๕๕๖

# เรียน กำนันตำบลท่าจะหลุง /ผู้ใหญ่บ้านทุกหมู่บ้าน/สมาชิกสภาองค์การบริหารส่วนตำบลทุกหมู่บ้าน

ด้วยองค์การบริหารส่วนตำบลท่าจะหลุง จะดำเนินการมอบเบี้ยสงเคราะห์ยังชีพให้แก่ผู้สูงอายุและผู้พิการที่รับเบี้ยยังชีพจากองค์การบริหารส่วนตำบลท่าจะหลุง ประจำเดือนมิถุนายน พ.ศ. ๒๕๕๖

องค์การบริหารส่วนตำบลท่าจะหลุง จึงขอความอนุเคราะห์จากท่านช่วยประชาสัมพันธ์ ผ่านหอกระจายข่าวภายในหมู่บ้านของท่าน แจ้งให้ผู้ที่ได้รับเบี้ยสงเคราะห์ยังชีพ เดินทางมารับเบี้ยยังชีพ **ในวันจันทร์ที่ ๓ มิถุนายน ๒๕๕๖ เวลา ๑๓.๐๐ น.** ณ ศาลาประชาคมของแต่ละหมู่บ้าน สำหรับบ้านสำโรง หมู่ที่ ๕ เดินทางมารับเบี้ยยังชีพ ณ ที่ทำการองค์การบริหารส่วนตำบลท่าจะหลุง และขอความอนุเคราะห์จากกำนันตำบลท่าจะหลุง/ผู้ใหญ่บ้าน ทุกหมู่บ้าน/สมาชิกสภาองค์การบริหารส่วนตำบลท่าจะหลุงทุกท่าน ช่วยอำนวยความสะดวกให้กับผู้มารับเบี้ยยังชีพ พร้อมทั้งประสานกับเจ้าหน้าที่ที่ได้รับมอบหมายจ่ายเบี้ยยังชีพใน แต่ละหมู่บ้าน

จึงเรียนมาเพื่อโปรดทราบและพิจารณาดำเนินการต่อไป

### ขอแสดงความนับถือ

นายเสนอ เบี้ยกระโทก

นายกองค์การบริหารส่วนตำบลท่าจะหลุง

สำนักงานปลัด

โทร/โทรสาร. ๐-๔๔๗๕-๖๑๗๑